9 ຄົນເສຍຊີວິດ ຍ້ອນລະເບີດສະລະຊີບ ທີ່ອັຟການິສຖານ (ເບິ່ງສະໄລດ໌)
ປະຊາຊົນ 9 ຄົນເສຍຊີວິດ ໃນເຫດລະເບີດສະລະຊີບ ໃກ້ເດິ່ນບິນເມືອງ Jalalabad ທ່າມກາງການປະທ້ວງທີ່ມີຢູ່ຕໍ່ມາ ໃນອັຟການິສຖານ ຕໍ່ການເຜົາຄໍພີກູຣານ.
ຕໍາຫລວດອັຟການິສຖານກ່າວວ່າ ປະຊາຊົນ 9 ຄົນເສຍຊີວິດຍ້ອນການວາງລະເບີດ ສະລະຊີບໃນລົດຄັນນຶ່ງ ຢູ່ນອກສະໜາມບິນແຫ່ງນຶ່ງທີ່ໃຊ້ສໍາລັບພວກຖ້ຽວບິນພົນລະ ເຮືອນແລະທະຫານ ໃນພາກຕາເວັນອອກຂອງອັຟການິສຖານ ອີກຫລາຍຄົນໄດ້ຮັບບາດເຈັບໃນການວາງລະເບີດດັ່ງກ່າວໃນເຊົ້າວັນຈັນມື້ນີ້ ຢູ່ທາງ ເຂົ້າສະໜາມບິນເມືອງ Jalalabad ນັ້ນ ບັນດາເຈົ້າໜ້າທີ່ແຂວງກ່າວວ່າ ປາກົດວ່າ ພວກທີ່ເສຍຊີວິດແລະບາດເຈັບສ່ວນຫລາຍ ແມ່ນພວກພົນລະເຮືອນ ມີຄົນຍາມສະໜາມບິນ 2 ຄົນແລະທະຫານຄົນນຶ່ງ ຮວມຢູ່ ໃນພວກທີ່ເສຍຊີວິດ ກຸ່ມຕາລີບັນໄດ້ອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ ທີ່ເກີດຂຶ້ນໃນເວລາບໍ່ ເທົ່າໃດມື້ ຫລັງຈາກເກີດຄວາມວຸ້ນວາຍຂຶ້ນໃນທົ່ວອັຟການິສຖານ ທີ່ເປັນການຕອບໂຕ້ ຕໍ່ການທີ່ທະຫານເນໂຕ້ໄດ້ຈູດເຜົາພະຄໍາພີກູຣານທີ່ຖານທັບອາກາດ Bagram ຊຶ່ງນັບ ແຕ່ນັ້ນມາ ກໍໄດ້ມີຫລາຍກວ່າ 30 ຄົນເສຍຊີວິດ ຮວມທັງທະຫານສະຫະລັດ 4 ຄົນໃນ ການ ປະທ້ວງຫລາຍໆບັ້ນຕິດຕໍ່ກັນ ໃນວັນອາທິດວານນີ້ ທາງການອັຟການິສຖານໄດ້ເລີ້ມຊອກຄົ້ນຫາເຈົ້າໜ້າທີ່ສືບລັບອັຟ ການິສຖານຄົນນຶ່ງຢ່າງຂຸ້ນຂ້ຽວ ທີ່ທາງການສົງໄສວ່າ ເປັນຜູ້ສັງຫານນາຍທະຫານສະ ຫະລັດ 2 ຄົນໃນວັນເສົາຜ່ານມາ ທີ່ ກະຊວງພາຍໃນຂອງອັຟການິສຖານ ໃນກຸງຄາບູລ ນັ້ນ ໄດ້ມີການພົບເຫັນສົບຂອງນາຍທະຫານສອງຄົນນີ້ໃນຫ້ອງການແຫ່ງນຶ່ງທີ່ລ໊ອກປະຕູໄວ້ ຊຶ່ງບໍ່ມີໃຜເຂົ້າໄປໄດ້ ນອກຈາກຄົນທີ່ຮູ້ຈັກນໍາເບີກະແຈລ໊ອກເທົ່ານັ້ນ ປະທານາທິບໍດີ Hamid Karzai ແຫ່ງອັຟການິສຖານໄດ້ກ່າວເຖິງເລື້ອງການຍິງກັນຕາຍ ນີ້ໃນວັນອາທິດວານນີ້ໃນກຸງຄາບູລ ແລະຮຽກ ຮ້ອງໃຫ້ປະຊາຊົນຢູ່ໃນຄວາມສະຫງົບ ທ່ານKarzai ກ່າວວ່າທ່ານມີຄວາມເສຍໃຈນໍາພວກທີ່ເສຍຊີວິດໄປນັ້ນ ແລະໄດ້ສົ່ງຄວາມ ໂສກເສົ້າສະຫລົດໃຈໄປຍັງພວກຄອບຄົວຂອງພວກທີ່ເສຍຊີວິດ ໃນວັອາທິດວານນີ້ ຜູ້ປະທ້ວງຄົນນຶ່ງເສຍຊີວິດ ແລະທະຫານອາເມຣິກັນ 7 ຄົນໄດ້ຮັບ ບາດເຈັບຈາກການໂຈມຕີດ້ວຍລະເບີດມືທີ່ຖານທັບແຫ່ງນຶ່ງຂອງສະຫະລັດໃນແຂວງ Kunduz ໃນພາກເໜືອຂອງອັຟການິສຖານ